**ΝΟΜΟΣΧΕΔΙΟ ΜΕ ΤΙΤΛΟ:**

**«Ο ΠΕΡΙ ΡΥΘΜΙΣΗΣ ΤΗΣ ΔΙΑΚΙΝΗΣΗΣ ΠΟΔΗΛΑΤΩΝ (ΤΡΟΠΟΠΟΙΗΤΙΚΟΣ) ΝΟΜΟΣ ΤΟΥ 2021»**

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.19(Ι) του 2018. | 1. Ο παρών Νόμος θα αναφέρεται ως ο περί Ρύθμισης της Διακίνησης Ποδηλάτων και άλλων Συσκευών Προσωπικής Κινητικότητας (Τροποποιητικός) Νόμος του 2021 και θα διαβάζεται μαζί με τον περί Ρύθμισης της Διακίνησης Ποδηλάτων Νόμο του 2018 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ρύθμισης της Διακίνησης Ποδηλάτων και άλλων Συσκευών Προσωπικής Κινητικότητας Νόμοι του 2018 έως 2021.  |
|  |  |
| Τροποποίηση του άρθρου 2 του βασικού νόμου. | 2.-(1) Το εδάφιο (1) του άρθρου 2 του βασικού νόμου, τροποποιείται ως ακολούθως: |
|  |  |
|  | (α) Με τη προσθήκη, στην κατάλληλη αλφαβητική σειρά των ακόλουθων νέων όρων και ορισμών: |
|  |  |
|  | ««Συσκευή Προσωπικής Κινητικότητας» σημαίνει αυτοκινούμενη με οποιασδήποτε μορφής ενέργεια, κατασκευή, η οποία δύναται να μεταφέρει, ένα καθήμενο ή ιστάμενο πρόσωπο, για την οδήγηση της οποίας, η συσκευή διαθέτει ένα τιμόνι και τουλάχιστον έναν κινητήριο άξονα, καθώς και τουλάχιστο δύο τροχούς, ως σημεία επαφής, στο δρόμο: |
|  |  |
|  | Νοείται ότι, η Συσκευή Προσωπικής Κινητικότητας, δύναται να μεταφέρει καθήμενο επιβάτη, εάν υπάρχει πρόβλεψη εκ κατασκευής, για ασφαλή μεταφορά του επιβάτη: |
|  |  |
| Επίσημη Εφημερίδα, Παράρτημα Τρίτο (Ι):08.07.2011 28.12.2012 06.11.2015 14.07.2017 15.11.2019. | Νοείται περαιτέρω ότι, παιχνίδια, δυνάμει των προνοιών των περί των Βασικών Απαιτήσεων (Παιχνιδιών) Κανονισμών, εξαιρούνται από την ερμηνεία αυτή· |
|  |  |
|  | «Χρήση Συσκευής Προσωπικής Κινητικότητας» σημαίνει την οδήγηση, Συσκευής Προσωπικής Κινητικότητας, από πρόσωπο που επιβαίνει σε αυτή και προκαλεί την κίνηση της.»»· |
|  |  |
|  | (β) με την αντικατάσταση, του ορισμού του όρου «σήμα χεριού», με τον ακόλουθο νέο ορισμό: |
|  |  |
|  | ««σήμα χεριού» σημαίνει σήμα που καθορίζεται στο Παράρτημα, με το οποίο ποδηλάτης ή χρήστης Συσκευής Προσωπικής Κινητικότητας, εκδηλώνει πρόθεση, αναφορικά με επερχόμενη αλλαγή, στην πορεία του ποδηλάτου ή της Συσκευής Προσωπικής Κινητικότητας, αντίστοιχα.»» |
|  |  |
| Προσθήκη νέου Μέρους IIA στο βασικό νόμο. | 3. Ο βασικός νόμος, τροποποιείται με την προσθήκη, αμέσως μετά το τέλος του ΜΕΡΟΣ ΙΙ αυτού, του ακόλουθου νέου Μέρους ΙΙΑ:  |
|  |  |
|  | «ΜΕΡΟΣ ΙΙΑΓΕΝΙΚΕΣ ΔΙΑΤΑΞΕΙΣ ΚΑΙ ΑΠΑΓΟΡΕΥΣΕΙΣ ΓΙΑ ΣΥΣΚΕΥΕΣ ΠΡΟΣΩΠΙΚΗΣ ΚΙΝΗΤΙΚΟΤΗΤΑΣ |
|  |  |
|  | Χρήση Συσκευής Προσωπικής Κινητικότητας με ηλικιακό περιορισμό | 4Α.-(1) Η χρήση Συσκευής Προσωπικής Κινητικότητας, επιτρέπεται μόνο για χρήστες ηλικίας δεκαέξι (16) ετών και άνω, υπό τους όρους και τις προϋποθέσεις που καθορίζονται στις διατάξεις του παρόντος Νόμου: |
|  |  |  |
|  |  | Νοείται ότι, πρόσωπο που είναι ιδιοκτήτης Συσκευής Προσωπικής Κινητικότητας ή πρόσωπο που είναι γονέας ή ασκών τη γονική μέριμνα για ανήλικο άτομο ηλικίας κάτω των δεκαέξι (16) ετών, οφείλει να λαμβάνει όλα τα αναγκαία μέτρα για να αποτρέπει τη χρήση Συσκευής Προσωπικής Κινητικότητας από το ανήλικο άτομο κατά παράβαση των διατάξεων του παρόντος Νόμου: |
|  |  |  |
|  |  | Νοείται περαιτέρω ότι, πρόσωπο που είναι κατά νόμο υπεύθυνο, για τη διαχείριση, φύλαξη Συσκευής Προσωπικής Κινητικότητας ή ιδιοκτήτης της εν λόγω Συσκευής, οφείλει να λαμβάνει όλα τα αναγκαία μέτρα, για να αποτρέπει τη χρήση Συσκευής Προσωπικής Κινητικότητας από άτομα ηλικίας κάτω των δεκαέξι (16) ετών, κατά παράβαση των διατάξεων του παρόντος Νόμου. |
|  |  |  |
|  | ΕπίσημηΕφημερίδα,ΠαράρτημαΤρίτο (Ι):8.3.198422.6.19848.3.198513.6.198624.3.19898.4.198921.7. 198927.12.199112.2.199311.4.1996 31.12.199612.2.199912.3.19997.7.20007.7.200014.7.200022.12.20002.2.20019.3.200116.3.200127.4.200130.11.200128.12.200122.2.200229.11.20029.5.200318.7.200325.7.20033.10.200331.10.200313.2.200420.2.200430.4.200412.11.200410.12.200431.12.200424.3.200515.4.20053.6.20058.7.200529.7.200524.3.200615.12.200619.5.2008 22.5.200922.5.200912.3.20109.7.201017.12.20106.7.201230.11.201225.7.20145.4.201825.5.201826.10.201830.11.201823.7.201914.8.2020. |  (2) Η χρήση Συσκευής Προσωπικής Κινητικότητας επιτρέπεται μόνο σε οποιοδήποτε ποδηλατόδρομο, ποδηλατολωρίδα ή σε χώρο που αποτελεί προέκταση ποδηλατοδρόμου και ο οποίος προορίζεται, για να παρέχει τη δυνατότητα κοινής χρήσης του, από ποδηλάτες και πεζούς και ο οποίος φέρει ειδική σήμανση, όπως αυτή ορίζεται δυνάμει των διατάξεων του Κανονισμού 71 των περί Μηχανοκινήτων Οχημάτων και Τροχαίας Κινήσεως Κανονισμών. |
|  |  |  |
|  |  |  (3) Απαγορεύεται η χρήση Συσκευής Προσωπικής Κινητικότητας, σε οποιαδήποτε πλατεία ή σε οποιοδήποτε πεζόδρομο, εκτός κατόπιν απόφασης του οικείου Δήμου ή Κοινότητας, που καθορίζει τους επιτρεπόμενους χώρους οι οποίοι φέρουν ειδική σήμανση όπως αυτή καθορίζεται δυνάμει των προνοιών του Κανονισμού 71 των περί Μηχανοκινήτων Οχημάτων και Τροχαίας Κινήσεως Κανονισμών και οι αποφάσεις του οικείου Δήμου ή Κοινότητας, δημοσιεύονται στην Επίσημη Εφημερίδα της Δημοκρατίας: |
|  |  |  |
|  |  | Νοείται ότι, ο οικείος Δήμος ή Κοινότητα πριν τη λήψη της απόφασης, οφείλει να λάβει υπόψη του την αξιολόγηση των επιπτώσεων στην οδική ασφάλεια, ιδιαίτερα προς όφελος των πεζών και αφού διαβουλευτεί με τον Διευθυντή του Τμήματος Δημοσίων Έργων και τον Αρχηγό Αστυνομίας καθώς και με οποιοδήποτε άλλο φορέα, κρίνει σκόπιμο. |
|  |  |  |
|  |  |  (4) Ο χρήστης της Συσκευής Προσωπικής Κινητικότητας, οφείλει κατά τη χρήση της εν λόγω Συσκευής, να φέρει κατάλληλα προσδεδεμένο κράνος, σύμφωνα με τις προδιαγραφές που καθορίζονται δυνάμει των προνοιών του Κανονισμού 59 των περί Μηχανοκίνητων Οχημάτων και Τροχαίας Κινήσεως Κανονισμών. |
|  |  |  |
|  |  |  (5) Απαγορεύεται ο χρήστης της Συσκευής Προσωπικής Κινητικότητας, να μεταφέρει οποιοδήποτε πρόσωπο ως επιβάτη σε οποιοδήποτε μέρος της εν λόγω Συσκευής, εκτός εάν εκ κατασκευής προβλέπεται η μεταφορά επιβάτη και:  (α) είναι ηλικίας άνω των δώδεκα ετών,  (β) είναι καθήμενος σε κάθισμα προορισμένο εκ κατασκευής για το σκοπό αυτό και επαρκώς στερεωμένο στο πλαίσιο της εν λόγω Συσκευής, και (γ) φέρει κατάλληλα προσδεδεμένο κράνος σύμφωνα με τις καθορισμένες προδιαγραφές που καθορίζονται δυνάμει των προνοιών του Κανονισμού 59 των περί Μηχανοκίνητων Οχημάτων και Τροχαίας Κινήσεως Κανονισμών. |
|  |  |  |
|  |  |  (6) Απαγορεύεται η χρήση Συσκευής Προσωπικής Κινητικότητας, από οποιοδήποτε πρόσωπο, σε οποιοδήποτε αυτοκινητόδρομο ή σε δρόμο ταχείας κυκλοφορίας, ο οποίος χαρακτηρίζεται ως τέτοιος με σήμανση όπως η σήμανση αυτή, καθορίζεται δυνάμει των προνοιών του Κανονισμού 71 των περί Μηχανοκίνητων Οχημάτων και Τροχαίας Κινήσεως Κανονισμών. |
|  |  |  |
|  |  |  (7) Απαγορεύεται η χρήση Συσκευής Προσωπικής Κινητικότητας από πρόσωπο το οποίο βρίσκεται κάτω από την επήρεια αλκοόλης ή/και ναρκωτικών ουσιών δυνάμει των διατάξεων των περί Οδικής Ασφάλειας Νόμων του 1986 έως 2020, όπως εκάστοτε τροποποιείται. |
|  |  |  |
|  |  |   |
|  |  |
|  |  |
| Προσθήκη νέου Μέρους ΙΙΙΑ στο βασικό νόμο. | 5. Ο βασικός νόμος τροποποιείται, με την προσθήκη, αμέσως μετά το Μέρους ΙΙΙ αυτού, του ακόλουθου νέου Μέρους ΙΙΙΑ: |
|  |  |
|  | «ΜΕΡΟΣ ΙΙΙΑΕΛΑΧΙΣΤΟΣ ΕΞΟΠΛΙΣΜΟΣ & ΛΕΙΤΟΥΡΓΙΑ ΓΙΑ ΣΥΣΚΕΥΕΣ ΠΡΟΣΩΠΙΚΗΣ ΚΙΝΗΤΙΚΟΤΗΤΑΣ |
|  |  |
|  | Ελάχιστος εξοπλισμός & λειτουργία Συσκευής Προσωπικής Κινητικότητας. | 5Α.-(1) Συσκευή Προσωπικής Κινητικότητας, κατά τη χρήση της σε οποιοδήποτε επιτρεπόμενο χώρο διακίνησης,διαθέτει τον ακόλουθο ελάχιστο εξοπλισμό: |
|  |  |  |
|  |  |  (α) τουλάχιστον ένα σύστημα φρένων ικανού να την ακινητοποιεί σε εύλογη απόσταση από τo σημείο ενεργοποίησής της. |
|  |  |  |
|  |  |  (β) φανό λευκού ή κίτρινου φωτός προσαρμοσμένου μόνιμα στο πρόσθιο της μέρος, ο οποίος είναι ορατός από απόσταση όχι μικρότερη των εκατό πενήντα (150) μέτρων. |
|  |  |  |
|  |  |  (γ) φανό σταθερού ή αναλάμποντος ερυθρού φωτός στο οπίσθιο της μέρος, ο οποίος είναι ορατός από απόσταση όχι μικρότερη των εκατό πενήντα (150) μέτρων. |
|  |  |  |
|  |  | Νοείται ότι, δεν αποκλείεται η τοποθέτηση στο οπίσθιο μέρος της Συσκευής Προσωπικής Κινητικότητας ανακλαστήρα ή ανακλαστήρων ερυθρού χρώματος, πρόσθετα προς το φανό. |
|  |  |  |
|  |  |  (δ) ειδικό καμπανάκι (κουδούνι) ή σειρήνα, κατάλληλο ώστε ο ήχος που παράγεται κατά τη χρήση του να καθίσταται αντιληπτός σε ικανοποιητική απόσταση. |
|  |  |  |
|  |  |  (ε) ελαστικά σε καλή κατάσταση, τέτοια που να εξασφαλίζουν ικανοποιητική πρόσφυση στο οδόστρωμα ή σε οποιοδήποτε άλλο έδαφος κινείται η Συσκευή Προσωπικής Κινητικότητας. |
|  |  |  |
|  |  |  (2) Συσκευή Προσωπικής Κινητικότητας δύναται να χρησιμοποιείται σε επιτρεπόμενους χώρους διακίνησης σύμφωνα με τις πρόνοιες των εδαφίων (2) και (3) του άρθρου 4Α, όταν εκ κατασκευής ή πιστοποιημένης ρύθμισης από εξουσιοδοτημένο αντιπρόσωπο του κατασκευαστή, αναπτύσσει μέγιστη ταχύτητα δεκαπέντε (15) χιλιομέτρων ανά ώρα. |
|  |  |  |
|  |  |  (3) Πρόσωπο που κατασκευάζει ή συναρμολογεί ή εισάγει ή πωλεί Συσκευή Προσωπικής Κινητικότητας που προορίζεται να χρησιμοποιείται σε επιτρεπόμενους χώρους διακίνησης στη Δημοκρατία, μεριμνά ώστε η εν λόγω Συσκευή να διαθέτει τον ελάχιστο εξοπλισμό και τα χαρακτηριστικά εκ κατασκευής που καθορίζονται στις διατάξεις των εδαφίων (1) και (2) του παρόντος άρθρου. |
|  |  |  |
|  |  |  (4) Κατά την πώληση ή άλλη διάθεση της Συσκευής Προσωπικής Κινητικότητας το πρόσωπο, που το έχει κατασκευάσει, συναρμολογήσει ή εισαγάγει ή εξουσιοδοτημένος αντιπρόσωπός του, βεβαιώνει εγγράφως πάνω στο αποδεικτικό πώλησης ή άλλης διάθεσής κατά πόσον η Συσκευή διαθέτει ή δεν διαθέτει τον εξοπλισμό και τα χαρακτηριστικά εκ κατασκευής που καθορίζονται στις διατάξεις των εδαφίων (1) και (2) του άρθρου 5Α, ώστε να δύναται να χρησιμοποιείται σε επιτρεπόμενους χώρους διακίνησης, σύμφωνα με τις πρόνοιες του παρόντος Νόμου: |
|  |  |  |
|  | 224 του 1990 106(Ι) του 1992 15(Ι) του 1993 31(Ι) του 1993 53(Ι) του1993 44(Ι) του 1996 34(Ι) του 1997 15(Ι) του 2002 24(Ι) του 2002 221(Ι) του 2002 19(Ι) του 2003 151(Ι) του 2003 105(Ι) του 2006 61(Ι) του 2009 101(Ι) του 2012 167(Ι) του 2013 100(Ι) του 2014 38(Ι) του 2015 100(Ι) του 2016 93(Ι) του 2017159(Ι) του 2019197(Ι) του 2020. |  Νοείται ότι, σε περίπτωση που κατά την πώληση ή άλλη διάθεση της Συσκευής Προσωπικής Κινητικότητας το πρόσωπο, που το έχει κατασκευάσει, συναρμολογήσει ή εισαγάγει ή εξουσιοδοτημένος αντιπρόσωπός, αδυνατεί να βεβαιώσει εγγράφως πάνω στο αποδεικτικό πώλησης ή άλλης διάθεσής κατά πόσον η Συσκευή διαθέτει ή δεν διαθέτει τον εξοπλισμό και τα χαρακτηριστικά εκ κατασκευής που καθορίζονται στις διατάξεις των εδαφίων (1) και (2) του άρθρου 5Α, ώστε να δύναται να χρησιμοποιείται σε επιτρεπόμενους χώρους διακίνησης, τότε οφείλει το αποδεικτικό πώλησης ή άλλης διάθεσής να συνοδεύεται από έγγραφη βεβαίωση Μηχανολόγου Μηχανικού εγγεγραμμένου με βάση τον περί Επιστημονικού Τεχνικού Επιμελητηρίου Κύπρου Νόμο, που να πιστοποιεί τις απαιτήσεις των εδαφίων (1) και (2) του άρθρου 5Α: |
|  |  |  |
|  |  | Νοείται περαιτέρω ότι, πρόσωπο που κατά την έναρξη ισχύος του παρόντος Νόμου κατείχε Συσκευή Προσωπικής Κινητικότητας για να μπορεί να τη χρησιμοποιήσει σε επιτρεπόμενους χώρους διακίνησης οφείλει να εξασφαλίσει βεβαίωση είτε από πρόσωπο που κατασκευάζει ή συναρμολογεί ή εισάγει ή πωλεί Συσκευή Προσωπικής Κινητικότητας είτε από Μηχανολόγο Μηχανικό εγγεγραμμένο με βάση τους περί Επιστημονικού Τεχνικού Επιμελητηρίου Κύπρου Νόμους του 1990 έως 2020, που να πιστοποιεί τις απαιτήσεις των εδαφίων (1) και (2) του άρθρου 5Α. |
|  |  |  |
|  | Κεφ.113. 9 του 1968 76 του 1977 17 του 1979 105 του 1985 198 του 1986 19 του 1990 41(Ι) του 1994 15(Ι) του 1995 21(Ι) του 1997 82(Ι) του 1999 149(Ι) του 1999 2(Ι) του 2000 135(Ι) του 2000 151(Ι) ου 2000 76(Ι) του 2001 70(Ι) του 2003 167(Ι) του 2003 92(Ι) του 2004 24(Ι) του 2005 129(Ι) του 2005 130(Ι) του 2005 98(Ι) του 2006 124(Ι) του 2006 70(Ι) του 2007 71(Ι) του 2007 131(Ι) του 2007 186(Ι) του 2007 87(Ι) του 2008 41(Ι) του 2009 49(Ι) του 2009 99(Ι) του 2009 42(Ι) του 2010 60(Ι) του 2010 88(Ι) του 2010 53(Ι) του 2011 117(Ι) του 2011 145(Ι) του 2011 157(Ι) του 2011 198(Ι) του 2011 64(Ι) του 2012 98(Ι) του 2012 190(Ι) του 2012 203(Ι) του 2012 6(Ι) του 2013 90(Ι) του 2013 74(Ι) του 2014 75(Ι) του 2014 18(Ι) του 2015 62(I) του 2015 63(Ι) του 2015 89(I) του 2015 120(I) του 2015 40(I) του 2016 90(I) του 2016 97(I) του 2016 17(I) του 2017 33(I) του 2017 51(I) του 2017 37(I) του 2018 83(Ι) του 2018 149(I) του 2018 163(I) του 2019 38(I) του 2020 43(I) του 2020 191(I) του 2020 192(I) του 202043(Ι) του 2021.96(I) του 200097(I) του 2003156(I) του 2003168(I) του 200669(I) του 200792(I) του 201066(I) του 2020. |  (5) Για τη λειτουργία εταιρειών ενοικίασης και κυκλοφορίας ενοικιαζόμενων Συσκευών Προσωπικής Κινητικότητας, στα όρια Δήμων ή Κοινοτήτων, οι εταιρείες, οφείλουν όπως εξασφαλίζουν σε ετήσια βάση, άδεια λειτουργίας και κυκλοφορίας από τους οικείους Δήμους ή/ και Κοινότητες, υποβάλλοντας σχετική αίτηση η οποία θα συνοδεύεται απαραιτήτως από τα ακόλουθα: (α) νόμιμη εγγραφή της εταιρείας, σύμφωνα με τον περί Εταιρειών Νόμο,(β) την βεβαίωση που προβλέπεται στο εδάφιο (4) του παρόντος άρθρου για κάθε μια Συσκευή Προσωπικής Κινητικότητας, (γ) τις διαδικασίες ενοικίασης της υπό αδειοδότησης εταιρείας, ώστε να διασφαλίζεται ότι τηρούνται οι πρόνοιες του παρόντος Νόμου:Νοείται ότι, οι εταιρείες, δύνανται με την αίτησή τους, να ζητήσουν και έγκριση, όπως η ρύθμιση της μέγιστης ταχύτητας των δεκαπέντε (15) χιλιομέτρων ανά ώρα, να γίνεται εναλλακτικά, με ηλεκτρονικά μέσα. |
|  |  |  |
|  |  |  (6) Ο Δήμος ή η Κοινότητα για την έκδοση της ετήσιας άδειας ελέγχει ότι πληρούνται οι απαιτήσεις του παρόντος Νόμου και στα πλαίσια της διαδικασίας αδειοδότησης, ο Δήμος ή η Κοινότητα, δύναται να χρησιμοποιήσει υπηρεσίες εμπειρογνωμόνων του ιδιωτικού τομέα, περιλαμβανομένης και ειδικότητας Μηχανολόγου Μηχανικού, εγγεγραμμένων με βάση τον περί Επιστημονικού Τεχνικού Επιμελητηρίου Κύπρου Νόμο. |
|  |  |  |
|  |  |  (7)(α) Ο Δήμος ή η Κοινότητα καθορίζουν το πλαίσιο αδειοδότησης ενοικίασης και κυκλοφορίας Συσκευών Προσωπικής Κινητικότητας των εταιρειών ενοικίασης. (β) Η άδεια που εκδίδεται ισχύει για ένα χρόνο και σε αυτή καθορίζονται όροι και προϋποθέσεις σύμφωνα με τις πρόνοιες των Νόμων της Δημοκρατίας, καθώς και πρόσθετοι όροι που κρίνει σκόπιμο το Δημοτικό ή το Κοινοτικό Συμβούλιο. (γ) Οι Συσκευές Προσωπικής Κινητικότητας που έχουν αδειοδοτηθεί ανά Δήμο ή Κοινότητα καταγράφονται από την αδειοδοτούσα αρχή και σε αυτές τοποθετείται αυτοκόλλητη σήμανση με μοναδικό αριθμό αναγνώρισης ανά Συσκευή:Νοείται ότι, σε περίπτωση που μια εταιρεία δραστηριοποιείται σε πέραν του ενός Δήμου ή Κοινότητας, οφείλει να εξασφαλίσει άδεια από κάθε Δήμο ή Κοινότητα στην οποία δραστηριοποιείται. |
|  |  |  |
|  |  | (8) Ο Υπουργός Μεταφορών, Επικοινωνιών και Έργων, αφού διαβουλευθεί με την Ένωση Δήμων και την Ένωση Κοινοτήτων, καθορίζει μέγιστο τέλος αδειοδότησης ανά Συσκευή Προσωπικής Κινητικότητας, με Γνωστοποίηση, η οποία δημοσιεύεται στην Επίσημη Εφημερίδα της Δημοκρατίας. |
|  |  |  |
|  |  |  (9) Ο Δήμος ή η Κοινότητα που έχει εκδώσει άδεια ενοικίασης και κυκλοφορίας Συσκευών Προσωπικής Κινητικότητας και διαπιστώνει ότι δεν τυγχάνουν εφαρμογής οι όροι και προϋποθέσεις της άδειας, δίνει γραπτή προειδοποίηση στην αδειοδοτημένη εταιρεία ενοικίασης για συμμόρφωση:Νοείται ότι, σε περίπτωση που η εταιρεία που έχει προειδοποιηθεί δεν συμμορφωθεί εντός δεκαπέντε (15) ημερών, ο Δήμος ή η Κοινότητα που έχει εκδώσει την άδεια ενοικίασης και κυκλοφορίας Συσκευών Προσωπικής Κινητικότητας, μπορεί να την ανακαλέσει ανεξάρτητα από οποιεσδήποτε άλλες διοικητικές ή δικαστικές διαδικασίες:Νοείται περαιτέρω ότι, σε περίπτωση που εταιρεία ενοικίασης και κυκλοφορίας ενοικιαζόμενων Συσκευών Προσωπικής Κινητικότητας, επιλέξει να χρησιμοποιεί ηλεκτρονικό σύστημα ελέγχου της ταχύτητας, όπως αναφέρεται στην επιφύλαξη του εδαφίου (5) του παρόντος άρθρου, αυτό θα υπόκειται σε προειδοποιημένους ή απροειδοποίητους ελέγχους για την ορθή λειτουργία του από το Δήμο ή Κοινότητα, που έχει παράσχει σχετική ετήσια άδεια λειτουργίας και κυκλοφορίας:Νοείται έτι περαιτέρω ότι, ο Δήμος ή Κοινότητα, που έχει παράσχει σχετική ετήσια άδεια λειτουργίας και κυκλοφορίας σε εταιρεία ενοικίασης και κυκλοφορίας ενοικιαζόμενων Συσκευών Προσωπικής Κινητικότητας, μπορεί να ζητήσει όπως το ηλεκτρονικό σύστημα ελέγχου ταχύτητας, αξιοποιείται και για σκοπούς ρύθμισης των επιτρεπόμενων περιοχών κυκλοφορίας των υπό αδειοδότηση Συσκευών Προσωπικής Κινητικότητας, αξιοποιώντας τις τυχόν δυνατότητες των Συσκευών για προσδιορισμό θέσης σε πραγματικό χρόνο.  |
|  |  |  |
|  |  | (10)(α) Κάθε εταιρεία ενοικίασης Συσκευών Προσωπικής Κινητικότητας, η οποία λειτουργούσε πριν την έναρξη ισχύος του παρόντος Νόμου, οφείλει εντός ενός (1) μηνός από την έναρξη ισχύς του παρόντος Νόμου, να υποβάλει αίτηση στο Δήμο ή / και Κοινότητα, εντός των ορίων των οποίων προσφέρει υπηρεσίες ενοικίασης Συσκευών Προσωπικής Κινητικότητας για έκδοση άδειας ενοικίασης και κυκλοφορίας Συσκευών Προσωπικής Κινητικότητας.(β) Εννιά (9) μήνες μετά την έναρξη ισχύος του παρόντος Νόμου απαγορεύεται σε εταιρεία ενοικίασης Συσκευών Προσωπικής Κινητικότητας να παρέχει σχετικές υπηρεσίες στα όρια Δήμου ή Δήμων ή / και Κοινότητας ή Κοινοτήτων χωρίς να κατέχει άδεια ή άδειες ενοικίασης και κυκλοφορίας Συσκευών Προσωπικής Κινητικότητας. (γ) Κάθε εταιρεία ενοικίασης Συσκευών Προσωπικής Κινητικότητας οφείλει να τηρεί τους όρους και προϋποθέσεις που καθορίζονται στην άδεια ενοικίασης και κυκλοφορίας Συσκευών Προσωπικής Κινητικότητας. |
|  |  |
| Προσθήκη Mέρους IVA στο βασικό νόμο. | 6. Ο βασικός νόμος, τροποποιείται με την προσθήκη αμέσως μετά το ΜΕΡΟΣ IV αυτού, του ακόλουθου νέου Μέρους IVA: |
|  |  |
|  | «ΜΕΡΟΣ IVΑΚΥΚΛΟΦΟΡΙΑ ΣΥΣΚΕΥΗΣ ΠΡΟΣΩΠΙΚΗΣ ΚΙΝΗΤΙΚΟΤΗΤΑΣ |
|  |  |
|  | Κυκλοφορία Συσκευής Προσωπικής Κινητικότητας | 9Α-(1) Ο χρήστης Συσκευής Προσωπικής Κινητικότητας συμμορφώνεται με τις ενδείξεις της σήμανσης, όπως η σήμανση αυτή καθορίζεται, δυνάμει των προνοιών του Κανονισμού 71 των περί Μηχανοκίνητων Οχημάτων και Τροχαίας Κινήσεως Κανονισμών και των φωτεινών σηματοδοτών τροχαίας που ρυθμίζουν την τροχαία κίνηση οχημάτων, μηχανοκίνητων και μη: |
|  |  |  |
|  |  | Νοείται ότι, όπου υπάρχει φωτεινός σηματοδότης τροχαίας κίνησης ειδικά για ποδήλατα, ο χρήστης Συσκευής Προσωπικής Κινητικότητας συμμορφώνεται με την ένδειξη του συγκεκριμένου σηματοδότη, ανεξάρτητα από την ένδειξη των λοιπών σηματοδοτών.. |
|  |  |  |
|  |  |  (2) Εκτός όπου είναι άλλως πως αναγκαίο για την ασφάλεια του, ο χρήστης Συσκευής Προσωπικής Κινητικότητας κινείται κατά το δυνατόν στο αριστερό άκρο της καθορισμένης λωρίδας διακίνησης του, ανάλογα με την περίπτωση: |
|  |  |  |
|  |  | Νοείται ότι, ο χρήστης Συσκευής Προσωπικής Κινητικότητας είναι ελεύθερος να κινηθεί σε οποιοδήποτε σημείο της επιτρεπόμενης λωρίδας κυκλοφορίας του αν αυτό απαιτείται από τις ανάγκες της διακίνησής του, εφόσον τηρεί τους κανόνες οδικής κυκλοφορίας. |
|  |  |  |
|  |  |  (3) Χρήστης Συσκευής Προσωπικής Κινητικότητας οφείλει να- |
|  |  |  |
|  |  |  (α) ελέγχει την τροχαία κίνηση πίσω του, ιδιαίτερα όταν αναγκάζεται να πραγματοποιεί ελιγμούς λόγω της ύπαρξης εμποδίων ή λόγω πρόθεσης για αλλαγή στην πορεία του. |
|  |  |  |
|  |  |  (β) υπακούει σε σήματα και υποδείξεις αστυνομικού, ο οποίος ρυθμίζει την τροχαία κίνηση ή προσώπου που ρυθμίζει την τροχαία κίνηση σε διάβαση πεζών έξω από σχολείο. |
|  |  |  |
|  |  |  (γ) έχει αυξημένη προσοχή και φροντίδα όταν κινείται σε ποδηλατόδρομο και ποδηλατολωρίδα, λαμβάνοντας υπόψη ότι ο συγκεκριμένος χώρος μπορεί να χρησιμοποιηθεί δυνάμει των διατάξεων του παρόντος Νόμου και από οδηγούς μηχανοκίνητων οχημάτων ή ποδηλάτες ή και πεζούς. |
|  |  |  |
|  |  |  (δ) τηρεί κατ’ αναλογία όλους τους κανόνες τροχαίας κυκλοφορίας και οδικής ασφάλειας που ισχύουν σε σχέση με τη διακίνηση μηχανοκίνητων ή μη οχημάτων δυνάμει οποιασδήποτε σχετικής νομοθεσίας. |
|  |  |  |
|  |  |  (ε) παραχωρεί προτεραιότητα στη διέλευση πεζού, ο οποίος κινείται ή έχει εκδηλώσει έγκαιρα την πρόθεσή του να κινηθεί σε διάβαση πεζών ή όταν διασταυρώνει ποδηλατόδρομο ή ποδηλατολωρίδα. |
|  |  |  |
|  |  |  (στ) καταβάλλει κάθε δυνατή προσπάθεια για διευκόλυνση των πεζών και ιδιαίτερα παιδιών που κινούνται στον ίδιο επιτρεπόμενο χώρο, περιλαμβανομένης πλατείας ή πεζόδρομου, παραχωρώντας σε αυτούς προτεραιότητα, προσαρμόζοντας ανάλογα την ταχύτητα του και χρησιμοποιώντας, όπου χρειάζεται, το καμπανάκι/κουδούνι ή τη σειρήνα της Συσκευής Προσωπικής Κινητικότητας του ως ηχητική προειδοποίηση για την παρουσία του. |
|  |  |  |
|  |  |  (ζ) οδηγεί σε ποδηλατόδρομο και ποδηλατολωρίδα με τη δέουσα φροντίδα και προσοχή που επιβάλλουν οι περιστάσεις και οι συνθήκες των υποδομών αυτών, περιλαμβανομένου του πλάτους και της διαμόρφωσης του εδάφους του. |
|  |  |  |
|  |  |  (4) Χρήστης Συσκευής Προσωπικής Κινητικότητας εκδηλώνει έγκαιρα και εμφανώς πρόθεση για διασταύρωση δρόμου, είσοδό του στην κυκλοφορία ή για αλλαγή πορείας ή για είσοδο ή έξοδο από ποδηλατολωρίδα ή ποδηλατόδρομο ή σε επιτρεπόμενο πεζόδρομο ή πλατεία, με το κατάλληλο, σε κάθε περίπτωση, σήμα χεριού. |
|  |  |  |
|  |  |  (5) Ο χρήστης Συσκευής Προσωπικής Κινητικότητας απαγορεύεται να: |
|  |  |  |
|  |  |  (α) σταθμεύει, τοποθετεί ή εγκαταλείπει τη Συσκευή Προσωπικής Κινητικότητας του σε ποδηλατολωρίδα, ποδηλατόδρομο, ποδηλατοδιάδρομο ή οδόστρωμα δρόμου |
|  |  |  |
|  |  |  (β) σταθμεύει, τοποθετεί ή εγκαταλείπει τη Συσκευή Προσωπικής Κινητικότητας του σε πλατεία, πεζόδρομο ή πεζοδρόμιο κατά τρόπο που εμποδίζει ή είναι δυνατό να εμποδίζει την ελεύθερη διακίνηση πεζών, ποδηλατών ατόμων με αναπηρίες ή άλλων Συσκευών Προσωπικής Κινητικότητας, που κινούνται ή επιχειρούν να κινηθούν στην εν λόγω πλατεία ή στον εν λόγω πεζόδρομο ή πεζοδρόμιο: |
|  |  |  |
|  |  |  Νοείται ότι, σε πεζόδρομο ή πεζοδρόμιο, διασφαλίζεται ελεύθερη όδευση πεζών, χωρίς εμπόδια τουλάχιστον πλάτους ένα και μισό (1,5) μέτρα. |
|  |  |  |
|  |  |  (γ) κινείται έχοντας στα αριστερά του άλλο ή άλλους χρήστες Συσκευής Προσωπικής Κινητικότητας ή ποδηλάτη σε παράλληλες πορείες. |
|  |  |  |
|  |  | (δ) ρυμουλκεί ή ωθεί οποιοδήποτε αντικείμενο το οποίο δεν προορίζεται εκ κατασκευής να ρυμουλκείται ή να ωθείται από Συσκευή Προσωπικής Κινητικότητας· |
|  |  |  |
|  |  | (ε) ρυμουλκείται από άλλο όχημα, μηχανοκίνητο ή μη. |
|  |  |  |
|  |  | (στ) χρησιμοποιεί τη Συσκευή Προσωπικής Κινητικότητας πάνω σε πλατεία, ή πεζόδρομο εκτός αν τούτο επιτρέπεται ρητά με την τοποθέτηση από τον οικείο Δήμο ή Κοινότητα ειδικής προς τούτο σήμανσης, όπως αυτή καθορίζεται δυνάμει των προνοιών του Κανονισμού 71 των περί Μηχανοκίνητων Οχημάτων και Τροχαίας Κινήσεως Κανονισμών |
|  |  |  |
|  |  | (ζ) χρησιμοποιεί τη Συσκευή Προσωπικής Κινητικότητας πάνω στο οδόστρωμα δρόμου, εκτός από την περίπτωση διασταύρωσης δρόμου που ενώνει επιτρεπόμενους χώρους διακίνησης. |
|  |  |  |
|  |  | (η) μεταφέρει οποιοδήποτε αντικείμενο τοποθετημένο σε ή κρεμάμενο από οποιοδήποτε σημείο της Συσκευής Προσωπικής Κινητικότητας, το οποίο εμποδίζει ή είναι δυνατό να εμποδίζει την ασφαλή χρήση του ή εκθέτει ή είναι δυνατό να εκθέτει σε κίνδυνο τον χρήστη της Συσκευής ή τους λοιπούς χρήστες του δρόμου. |
|  |  |  |
|  |  | (6) Η χρήση της Συσκευής Προσωπικής Κινητικότητας, κατά τη χρονική περίοδο, μεταξύ της δύσης και της ανατολής του ήλιου, επιτρέπεται μόνο όταν βρίσκονται σε λειτουργία φανοί, όπως αυτοί καθορίζονται δυνάμει των διατάξεων των παραγράφων (β) και (γ) του εδαφίου (1) του άρθρου 5Α. |
|  |  |  |
|  |  |  (7) Οδηγός μηχανοκίνητου οχήματος οποιασδήποτε κατηγορίας και οποιουδήποτε είδους ή μεγέθους, που οδηγεί το όχημά του οφείλει να λαμβάνει μέτρα προστασίας των χρηστών Συσκευής Προσωπικής Κινητικότητας, δυνάμει και κατ’ αναλογία των διατάξεων του παρόντος Νόμου για προστασία των ποδηλατών.». |
|  |  |
| Τροποποίηση του άρθρου 27 του βασικού νόμου. | 7. Το άρθρο 27 του βασικού νόμου, τροποποιείται με την προσθήκη, αμέσως μετά το εδάφιο (6) αυτού, των ακόλουθων νέων εδαφίων (7), (8) και (9): |
|  |  |
|  |  «(7). Πρόσωπο το οποίο-  |
|  |  |
|  |  (α) χρησιμοποιεί Συσκευή Προσωπικής Κινητικότητας υπό τους όρους και τις προϋποθέσεις που καθορίζονται στις διατάξεις του παρόντος Νόμου και είναι ηλικίας άνω των δεκατεσσάρων (14) ετών και δεν ξεπερνά την ηλικία των δεκαέξι (16) ετών, κατά παράβαση των διατάξεων του εδαφίου (1) του άρθρου 4Α. |
|  |  |
|  |  (β) είναι ιδιοκτήτης Συσκευής Προσωπικής Κινητικότητας ή ο γονέας ή ασκών τη γονική μέριμνα για ανήλικο άτομο ηλικίας κάτω των δεκαέξι (16) ετών, και δεν έχει λάβει όλα τα αναγκαία μέτρα για να αποτρέψει τη χρήση Συσκευής Προσωπικής Κινητικότητας από αυτό το ανήλικο άτομο, κατά παράβαση των διατάξεων της πρώτης επιφύλαξης του εδαφίου (1) του άρθρου 4Α. |
|  |  |
|  |  (γ) είναι ιδιοκτήτης Συσκευής Προσωπικής Κινητικότητας ή κατά νόμο υπεύθυνος για τη διαχείριση ή φύλαξη Συσκευής Προσωπικής Κινητικότητας, και δεν έχει λάβει όλα τα αναγκαία μέτρα για να αποτρέψει τη χρήση Συσκευής Προσωπικής Κινητικότητας από άτομα ηλικίας κάτω των δεκαέξι (16) ετών, κατά παράβαση των διατάξεων της δεύτερης επιφύλαξης του εδαφίου (1) του άρθρου 4Α. |
|  |  |
|  |  (δ) χρησιμοποιεί Συσκευή Προσωπικής Κινητικότητας, σε μη επιτρεπόμενο χώρο διακίνησης κατά παράβαση των διατάξεων των εδαφίων (2) και (3) του άρθρου 4Α ή χρησιμοποιεί Συσκευή Προσωπικής Κινητικότητας πάνω στο οδόστρωμα δημόσιας οδού, εκτός από την περίπτωση διασταύρωσης δρόμου που ενώνουν επιτρεπόμενους χώρους διακίνησης, κατά παράβαση της παραγράφου (ζ) του εδαφίου (5) του άρθρου 9Α. |
|  |  |
|  |  (ε) χρησιμοποιεί Συσκευή Προσωπικής Κινητικότητας σε οποιοδήποτε αυτοκινητόδρομο ή σε δρόμο ταχείας κυκλοφορίας, κατά παράβαση των διατάξεων του εδαφίου (6) του άρθρου 4Α. |
|  |  |
|  |  |
|  |  |
|  |  (στ) χρησιμοποιεί Συσκευή Προσωπικής Κινητικότητας, σε επιτρεπόμενους χώρους διακίνησης και εκ κατασκευής, η Συσκευή αυτή, αναπτύσσει μέγιστη ταχύτητα, πέραν των δεκαπέντε (15) χιλιομέτρων ανά ώρα, κατά παράβαση των διατάξεων του εδαφίου (2) του άρθρου 5Α. |
|  |  |
|  |  (ζ) οδηγεί μηχανοκίνητο όχημα οποιασδήποτε κατηγορίας και οποιουδήποτε είδους ή μεγέθους, χωρίς να λαμβάνει μέτρα προστασίας έναντι των χρηστών Συσκευής Προσωπικής Κινητικότητας, κατά παράβαση των διατάξεων του εδαφίου (7) του άρθρου 9Α.. |
|  |  |
|  |  (η) χρησιμοποιεί Συσκευή Προσωπικής Κινητικότητας, χωρίς να φέρει κατάλληλα προσδεδεμένο κράνος κατά παράβαση των διατάξεων του εδαφίου (4) του άρθρου 4Α ή είναι επιβάτης Συσκευή Προσωπικής Κινητικότητας χωρίς να φέρει κατάλληλα προσδεδεμένο κράνος κατά παράβαση των διατάξεων της παραγράφου (γ) του εδαφίου (5) του άρθρου 4Α, |
|  |  |
|  | διαπράττει αδίκημα και, σε περίπτωση καταδίκης του, υπόκειται σε χρηματική ποινή που δεν υπερβαίνει τα χίλια ευρώ (€1.000) ή σε ποινή φυλάκισης για χρονικό διάστημα που δεν υπερβαίνει τους τρεις (3) μήνες ή και στις δύο αυτές ποινές. |
|  |  |
|  |  (8).- Πρόσωπο το οποίο-  |
|  |  |
|  |  (α) κατασκευάζει ή συναρμολογεί ή εισάγει ή πωλεί Συσκευή Προσωπικής Κινητικότητας που προορίζεται να χρησιμοποιείται σε επιτρεπόμενους χώρους διακίνησης στη Δημοκρατία και δεν έχει μεριμνήσει ώστε η εν λόγω Συσκευή διαθέτει τον ελάχιστο εξοπλισμό, κατά παράβαση του εδαφίου (3) του άρθρου 5Α. |
|  |  |
|  |  (β) έχει κατασκευάσει, συναρμολογήσει ή εισαγάγει ή εξουσιοδοτημένος αντιπρόσωπός του και δεν τηρεί τις προβλεπόμενες διαδικασίες κατά την πώληση ή άλλη διάθεση της Συσκευής Προσωπικής Κινητικότητας, κατά παράβαση του εδαφίου (4) του άρθρου 5Α. |
|  |  |
|  |  (γ) πρόσωπο που είναι διαχειριστής, εργαζόμενος ή ο κατά νόμο υπεύθυνος της εταιρείας ενοικίασης Συσκευών Προσωπικής Κινητικότητας και δεν τηρεί την άδεια ενοικίασης και κυκλοφορίας Συσκευών Προσωπικής Κινητικότητας που οφείλει να εφαρμόζει ή παραβιάζει τις διατάξεις των εδαφίων (5), (7), (9) ή (10) του άρθρου 5Α, |
|  |  |
|  | διαπράττει αδίκημα και, σε περίπτωση καταδίκης του, υπόκειται σε χρηματική ποινή που δεν υπερβαίνει τις πέντε χιλιάδες ευρώ (€5.000) ή σε ποινή φυλάκισης για χρονικό διάστημα που δεν υπερβαίνει τους έξι (6) μήνες ή και στις δύο αυτές ποινές. |
|  |  |
|  |  (9).- Πρόσωπο το οποίο- |
|  |  |
|  |  (α) χρησιμοποιεί Συσκευή Προσωπικής Κινητικότητας και δεν συμμορφώνεται με τις ενδείξεις της σήμανσης, και των φωτεινών σηματοδοτών τροχαίας που ρυθμίζουν την τροχαία κίνηση οχημάτων, μηχανοκίνητων και μη, κατά παράβαση του εδαφίου (1) του άρθρου 9Α. |
|  |  |
|  |  (β) χρησιμοποιεί Συσκευή Προσωπικής Κινητικότητας εκτός της καθορισμένης λωρίδας διακίνησης του, κατά παράβαση του εδαφίου (2) του άρθρου 9Α. |
|  |  |
|  |  (γ) χρησιμοποιεί Συσκευή Προσωπικής Κινητικότητας και δεν υπακούει σε σήματα και υποδείξεις αστυνομικού, ο οποίος ρυθμίζει την τροχαία κίνηση ή προσώπου που ρυθμίζει την τροχαία κίνηση, σε διάβαση πεζών, έξω από σχολείο, κατά παράβαση της παραγράφου (β) του εδαφίου (3) του άρθρου 9Α. |
|  |  |
|  |  (δ) χρησιμοποιεί Συσκευή Προσωπικής Κινητικότητας χωρίς να έχει αυξημένη προσοχή και φροντίδα όταν κινείται σε ποδηλατόδρομο και ποδηλατολωρίδα, λαμβάνοντας υπόψη ότι ο συγκεκριμένος χώρος μπορεί να χρησιμοποιηθεί δυνάμει των διατάξεων του παρόντος Νόμου και από οδηγούς μηχανοκίνητων οχημάτων ή ποδηλάτες ή/και πεζούς, κατά παράβαση της παραγράφου (γ) του εδαφίου (3) του άρθρου 9Α. |
|  |  |
|  |  (ε) χρησιμοποιεί Συσκευή Προσωπικής Κινητικότητας χωρίς να παραχωρεί προτεραιότητα στη διέλευση πεζού, ο οποίος κινείται ή έχει εκδηλώσει έγκαιρα την πρόθεσή του να κινηθεί σε διάβαση πεζών ή όταν διασταυρώνει ποδηλατόδρομο ή ποδηλατολωρίδα, κατά παράβαση της παραγράφου (ε) του εδαφίου (3) του άρθρου 9Α. |
|  |  |
|  |  (στ) χρησιμοποιεί Συσκευή Προσωπικής Κινητικότητας χωρίς να καταβάλλει κάθε δυνατή προσπάθεια για διευκόλυνση των πεζών και ιδιαίτερα παιδιών που κινούνται στον ίδιο επιτρεπόμενο χώρο, περιλαμβανομένης πλατείας ή πεζόδρομου, παραχωρώντας σε αυτούς προτεραιότητα, προσαρμόζοντας ανάλογα την ταχύτητα του και χρησιμοποιώντας, όπου χρειάζεται, το καμπανάκι/κουδούνι ή τη σειρήνα της Συσκευής Προσωπικής Κινητικότητας του, ως ηχητική προειδοποίηση για την παρουσία τους, κατά παράβαση της παραγράφου (στ) του εδαφίου (3) του άρθρου 9Α. |
|  |  |
|  |  (ζ) χρησιμοποιεί Συσκευή Προσωπικής Κινητικότητας και μεταφέρει οποιοδήποτε πρόσωπο, ως επιβάτη, κατά παράβαση εδαφίου (5) του άρθρου 4Α. |
|  |  |
|  |  (η) χρησιμοποιεί Συσκευή Προσωπικής Κινητικότητας και δεν εκδηλώνει έγκαιρα και εμφανώς την πρόθεση του, με το κατάλληλο, σε κάθε περίπτωση σήμα χεριού, κατά παράβαση του εδαφίου (4) του άρθρου 9Α. |
|  |  |
|  |  (θ) σταθμεύει, τοποθετεί ή εγκαταλείπει τη Συσκευή Προσωπικής Κινητικότητας του σε ποδηλατολωρίδα, ποδηλατόδρομο, ποδηλατοδιάδρομο ή οδόστρωμα δρόμου, κατά παράβαση της παραγράφου (α) του εδαφίου (5) του άρθρου 9Α. |
|  |  |
|  |  (ι) σταθμεύει, τοποθετεί ή εγκαταλείπει τη Συσκευή Προσωπικής Κινητικότητας του σε πλατεία, πεζόδρομο ή πεζοδρόμιο κατά τρόπο που εμποδίζει ή είναι δυνατό να εμποδίζει την ελεύθερη διακίνηση πεζών, ποδηλατών, ατόμων με αναπηρίες ή άλλων Συσκευών Προσωπικής Κινητικότητας, κατά παράβαση της παραγράφου (β) του εδαφίου (5) του άρθρου 9Α. |
|  |  |
|  |  (κ) χρησιμοποιεί Συσκευή Προσωπικής Κινητικότητας και κινείται έχοντας στα αριστερά του, άλλο χρήστη Συσκευής Προσωπικής Κινητικότητας ή ποδηλάτη, σε παράλληλες πορείες, κατά παράβαση της παραγράφου (γ) του εδαφίου (5) του άρθρου 9Α. |
|  |  |
|  |  (λ) χρησιμοποιεί Συσκευή Προσωπικής Κινητικότητας και ρυμουλκεί ή ωθεί οποιοδήποτε αντικείμενο το οποίο δεν προορίζεται εκ κατασκευής να ρυμουλκείται ή να ωθείται από Συσκευή Προσωπικής Κινητικότητας, κατά παράβαση της παραγράφου (δ) του εδαφίου (5) του άρθρου 9Α. |
|  |  |
|  |  (μ) χρησιμοποιεί Συσκευή Προσωπικής Κινητικότητας και ρυμουλκείται από άλλο όχημα, μηχανοκίνητο ή μη, κατά παράβαση της παραγράφου (ε) του εδαφίου (5) του άρθρου 9Α. |
|  |  |
|  |  (ν) χρησιμοποιεί Συσκευή Προσωπικής Κινητικότητας και μεταφέρει οποιοδήποτε αντικείμενο τοποθετημένο σε ή κρεμάμενο από οποιοδήποτε σημείο της Συσκευής Προσωπικής Κινητικότητας,κατά παράβαση της παραγράφου (η) του εδαφίου (5) του άρθρου 9Α. |
|  |  |
|  |  (ξ) χρησιμοποιεί Συσκευή Προσωπικής Κινητικότητας χωρίς να βρίσκονται σε λειτουργία φανοί, κατά παράβαση του εδαφίου (6) του άρθρου 9Α, |
|  |  |
|  | διαπράττει αδίκημα και, σε περίπτωση καταδίκης του, υπόκειται σε χρηματική ποινή που δεν υπερβαίνει τα χίλια ευρώ (€1.000).». |
|  |  |
| Προσθήκη άρθρου 28Α στο βασικό νόμο. | 8. Ο βασικός νόμος, τροποποιείται με την προσθήκη, αμέσως μετά το άρθρο 28, του ακόλουθου νέου άρθρου 28 Α : |
|  |  |
|  | «Αστυνόμευση αναφορικά με τις Συσκευές Προσωπικής Κινητικότητας | 28Α.- (1) Οι πρόνοιες του παρόντος Νόμου οι οποίες εφαρμόζονται στις Συσκευές Προσωπικής Κινητικότητας, τυγχάνουν αστυνόμευσης από μέλη της Αστυνομίας, από εξουσιοδοτημένους Τροχονόμους Δήμων ή Κοινοτήτων ή/και άλλα εξουσιοδοτημένα από το Δήμο ή Κοινότητα πρόσωπα:Νοείται ότι, σε περίπτωση που απαιτηθεί, ο Διευθυντής του Τμήματος Ηλεκτρομηχανολογικών Υπηρεσιών ή εξουσιοδοτημένος εκπρόσωπος του, μπορεί να γνωματεύσει σχετικά με μηχανολογικά ή ηλεκτρολογικά θέματα που αφορούν Συσκευές Προσωπικής Κινητικότητας μετά από αίτηση του Αρχηγού Αστυνομίας ή άλλης Δημοτικής ή Κοινοτικής Αρχής.» |
|  |  |